Heinrich Brüning

**Heinrich Aloys Elisabeth Maria Brüning** (født 26. november 1885 i Münster, død 30. mars 1970 i Norwich i Vermont i USA) var en tysk økonom og politiker fra Det katolske sentrumspartiet. Han var Tysklands 21. rikskansler fra 1930 til 1932, da han ble etterfulgt av Franz von Papen.

## Liv og virke
Brüning studerte historie, jus og nasjonaløkonomi i München og Strasbourg, og ved London School of Economics. Han tjenestegjorde i første verdenskrig som maskingeværskytter, ble tildelt jernkorset og etter hvert utnevnt til offiser. Han tok doktorgrad i økonomi med en avhandling om nasjonaliseringen av den engelske jernbanen.

I valget i 1924 ble han innvalgt i riksdagen for Det katolske sentrumspartiet, hvor han representerte Breslau i Schlesien. I 1929 ble han partiets formann. Han ble regnet for å tilhøre høyrefløyen innen Sentrumspartiet.

Han var anerkjent for sin innsikt i finanspolitikk, og ble utnevnt til rikskansler etter at den sosialdemokratiske regjeringen til Hermann Müller kollapset i 1930. Hans forslag til å løse den krisen landet befant seg i som følge av den økonomiske depresjonen, høyere skatter og budsjettkutt, ble imidlertid avvist av riksdagen, og ble først satt i verk da president Paul von Hindenburg begynte å regjere ved dekreter basert på § 48 i Weimar-forfatningen. Dermed medførte finanskrisen medført rekke «nødsforordninger», gjennomførte med diktatoriske maktmidler i håpet om at større ulykker derved kunne avverges. At disse forordninger overhodet kunne realiseres i noen utstrekning skyldtes i første rekke rettenkende mennesker visste at det ikke var politisk maktsyke som gjorde dr. Brüning til diktator. Når han tok  Weimargrunnlovens diktatorparagraf i bruk, var det ikke efter fascistisk eller bolsjevistisk forbilde for å innføre en terror-regjering — det var for å danne et bolverk mot finansielt og politisk kaos. Også det tyske sosialdemokrati innså dette, og slo for en tid en strek over alle tradisjonelle læresetninger for å slutte opp om Brüning. 

Imidlertid gjæret det sterkt i de revolusjonære partier, hvis hovedfører var (som en kommentator uttrykte det i januar 1932:) «»eventyrpolitikeren»  Adolf Hitler, som hadde notert en ikke ganske ringe fremgang ved lokale valg. 

Tiltakene var imidlertid uten den ønskede effekt, og Brüning gikk av som kansler, og dette banet i januar 1933 vei for den såkalte *[[Machtergreifung]] fra Hitlers side.

I 1934 flyktet Brüning fra Tyskland for å unnslippe [[Nasjonalsosialisme|nasjonalsosialistenes]] forfølgelse av sine politiske motstandere. Han dro via [[Sveits]] til [[USA]], hvor han ble engasjert som gjesteprofessor ved [[Harvard University]]. I 1937 ble han fast ansatt som professor i [[offentlig administrasjon]] ved [[Harvard Business School]].

Han reiste tilbake til Tyskland først i 1951, hvor han underviste som professor i statsvitenskap i [[Köln]]. Men på grunn av misnøye med politikken til [[Konrad Adenauer]], som han hadde hatt et dårlig forhold til allerede i 1920-årene, reiste han i 1955 tilbake til USA. Der skrev han sine memoarer fra perioden 1918-1934, som ble publisert i 1970. I memoarene fremstilte han seg som en kjølig strateg med en klar plan for å hindre nazistene i å komme til makten, et synspunkt han også tidligere hadde gitt uttrykk for i samtaler med blant andre [[Harry Kessler]], [[Winston Churchill]] og Hindenburg-biografen Wheeler-Bennett.

== Se også ==
* [[Heinrich Brünings første regjering]]
* [[Heinrich Brünings andre regjering]]

== Litteratur ==
* Werner Conze: [http://www.ifz-muenchen.de/heftarchiv/1953_3.pdf#page=68 «Zum Sturz Brünings»] i Vierteljahrshefte für Zeitgeschichte*, 1953, s. 261–288 (pdf)*
* Klaus Jaitner: [http://www.ifz-muenchen.de/heftarchiv/1980_4_3_jaitner.pdf *Deutschland, Brüning, und die Formulierung der britischen Außenpolitik*], 1980 (PDF; 2075&nbsp;kB)
* Detlev Junker: *Heinrich Brüning (1885–1970).* I Wilhelm von Sternburg (red.): *Die deutschen Kanzler. Von Bismarck bis Schmidt.* Frankfurt am Main 1987, ISBN 3-596-24383-1, s. 311–323.
* Rudolf Morsey: [http://www.lwl.org/westfaelische-geschichte/portal/Internet/ku.php?tab=per&ID=1585 Biografi over Heinrich Brüning], i prosjektet Westfälische Lebensbilder,  *Westfälische Geschichte* 9. mars 2004. Med lenker til en mengde online-ressurser om Brüning.
* Rudolf Morsey: *Heinrich Brüning.* I Lothar Gall (red.): *Die großen Deutschen unserer Epoche.* Komet, Frechen 2002, ISBN 3-89836-216-7.
* Gerhard Schulz: *Von Brüning zu Hitler. Der Wandel des politischen Systems in Deutschland 1930–1933* (= *Zwischen Demokratie und Diktatur. Verfassungspolitik und Reichsreform in der Weimarer Republik.* Bind 3). Walter de Gruyter, Berlin/New York 1992, ISBN 3-11-013525-6.
* [[Heinrich August Winkler]]: *Weimar 1918–1933: Die Geschichte der ersten deutschen Demokratie.* Beck, München 1993, ISBN 3-406-37646-0.

== Referanser ==
<references />

== Eksterne lenker ==
* 
* 
* 
*  [http://www.reichstag-abgeordnetendatenbank.de/selectmaske.html?pnd=118515969&recherche=ja Heinrich Brüning] i *Datenbank der Reichstagsabgeordneten''
*